CELEX: C2004/284/20
Language: et
Date: 2004-11-20 00:00:00
Title: Kohtuasi C-405/04 P: Apellatsioonkaebus, mille Nippon Steel Corp. esitas 22. septembril 2004 Euroopa Ühenduste Esimese Astme Kohtu (teine koda) 8. juuli 2004. aasta otsuse peale liidetud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp ja Sumimoto Metal Industries Ltd versus Euroopa Ühenduste Komisjon

20.11.2004   
            
            
               ET
            
            
               Euroopa Liidu Teataja
            
            
               C 284/10
            
         Apellatsioonkaebus, mille Nippon Steel Corp. esitas 22. septembril 2004 Euroopa Ühenduste Esimese Astme Kohtu (teine koda) 8. juuli 2004. aasta otsuse peale liidetud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp ja Sumimoto Metal Industries Ltd versus Euroopa Ühenduste Komisjon
   (Kohtuasi C-405/04 P)
   (2004/C 284/20)
   Nippon Steel Corp., asukoht Tokio (Jaapan), esindajad J.-F. Bellis ja K. Van Hove, kohtudokumentide kättetoimetamise aadress Luxembourgis, esitas 22. septembril 2004 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (teine koda) 8. juuli 2004. aasta otsuse peale liidetud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp ja Sumimoto Metal Industries Ltd versus Euroopa Ühenduste Komisjon.
   Apellatsioonkaebuse esitaja palub Euroopa Kohtul:
   
               —
            
            
               tühistada Euroopa Ühenduste Esimese Astme Kohtu 8. juuli 2004. aasta otsus liidetud kohtuasjades T-67/00, T-68/00, T-71/00 ja T-78/00: JFE Engineering Corp., Nippon Steel Corp., JFE Steel Corp. ja Sumimoto Metal Industries Ltd versus Euroopa Ühenduste Komisjon selles osas, mis puudutab Nippon Steel Corporation'it;
            
         
               —
            
            
               tühistada komisjoni 8. detsembri 1999. aasta otsus EÜ asutamislepingu artikli 81 kohaldamise kohta (asi IV/E-1/35.860-B, õmbluseta terastorud) selles osas, mis puudutab Nippon Steel Corporation'it, või
            
         
               —
            
            
               teise võimalusena, kui hageja kaebus rahuldatakse vaid selles osas, mis puudutab projektikohaseid magistraaltorusid, vähendada Nippon Steel Corporation'ile määratud rahatrahvi kahe kolmandiku võrra;
            
         
               —
            
            
               jätta nii esimese astme kohtu kui ka Euroopa Kohtu kohtukulud komisjoni kanda.
            
         Õiguslikud alused ja peamised argumendid
   Apellatsioonkaebuse esitaja väidab, et esimese astme kohtu otsus tuleks tühistada järgnevatel põhjustel:
   
               a)
            
            
               esimese astme kohus tegi õigusliku vea kohaldades ebaõigelt tõendamiskohustust asjas, milles apellatsioonkaebuse esitaja oli tõestanud, et komisjoni seisukoht on vastuolus apellatsioonkaebuse esitaja ärihuvidega ning on seetõttu arusaamatu;
            
         
               b)
            
            
               esimese astme kohus tegi õigusliku vea kohaldades ebaõigelt tõendamiskohustust asjas, milles dokumentaalsed tõendid on ebaselged ja apellatsioonkaebuse esitaja esitas usaldusväärse alternatiivse selgituse kõnealuse käitumise kohta;
            
         
               c)
            
            
               esimese astme kohus tegi õigusliku vea kohaldades ebaõigelt tõendamiskohustust selles osas, mis puudutab kinnitamise taset, mis on vajalik vaidlustatud väidete, mida komisjon kasutab peamise tõendina, toetuseks, kuid mis on mitteusaldusväärsed, väga ebaselged ja vastuolus teiste tõenditega;
            
         
               d)
            
            
               esimese astme kohus tegi õigusliku vea tuues vastuolulisi ja ebapiisavaid põhjendusi leides, et hr Becher'i (Mannesmanni töötaja) 21. aprilli 1997. aasta seisukohavõtt võiks kinnitada hr Verluca (Vallourec Oil & Gas juhataja) väidet, mis puudutab väidetavat õigusrikkumist projektikohaste magistraaltorude osas.